পার্থ ঘোষ (আবৃত্তিকার)
পার্থ ঘোষ (৩১ ডিসেম্বর ১৯৪০ - ৭ মে ২০২২) ছিলেন একজন খ্যাতনামা ভারতীয় বাঙালি আবৃত্তিকার তথা বাচিক শিল্পী। তিনি ও তার স্ত্রী গৌরী ঘোষ বাংলা আবৃত্তি জগতে ছিলেন অন্যতম জুটি। বাংলা কবিতা আবৃত্তিতে এক অন্য ধারা এনেছিলেন তিনি। রবীন্দ্র কবিতা পাঠে তার কণ্ঠ ছিল অপ্রতিদ্বন্দ্বী। আবৃত্তিশিল্পী হিসাবে সমাদৃত হয়েছেন দেশে বিদেশে সর্বত্র। ২০১৮ খ্রিস্টাব্দে পশ্চিমবঙ্গ সরকারের "বঙ্গভূষণ"সম্মাননা লাভ করেন।